text: Mennesker viger for vindmøller
  19 marts 2015 kl. 18.40
  I dag må vindmøller vige for mennesker, men noget tyder på at vi fremover vil se det modsatte ske: At mennesker viger for vindmøller.
  Helt konkret har et energiselskab planer om at opkøbe 32 ejendomme i et 1000 hektar stort område ved Tinglev.
  Al beboelse skal væk, menneske skal flytte et andet sted hen - og så skal der opstilles vindmøller.
  - Vi vil gerne være grønne. Vores udgangspunkt er, at vi vil gerne have en mindre CO2-udledning i kommunen, siger formand for Vækst- og Udviklingsudvalget, Philip Tietje (V) til TV SYD.
  Politikerne er ikke imod flytte mennesker, så vindmøllerne kan få fred.
  - Bare det sker helt frivilligt, så har jeg ikke noget imod det, siger udvalgsformanden.
  Området ved Sophiendal og Bølå har allerede udsigt til mange møller. Nemlig på den tyske side af grænsen.
  - Halvdelen af os vil alligevel gerne væk på grund af de tyske møller, siger Marie-Louise Rasmussen. så på den måde er det fint, hvis de vil komme og købe vore ejendomme, så vi kan kommevidere et andet sted.
  